|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΡΓΟΛΙΔΑΣ****ΔΗΜΟΣ ΕΡΜΙΟΝΙΔΑΣ**ΤΜΗΜΑ ΤΕΧΝΙΚΩΝ ΕΡΓΩΝ,ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ |  |  Κρανίδι, 03-06-2020 |
|  | **Τ.Ε.: 058** **ΠΡΟΣ: ΟΙΚΟΝΟΜΙΚΗ ΥΠΗΡΕΣΙΑ ΔΗΜΟΥ ΕΡΜΙΟΝΙΔΑΣ** |
|  |  |
|  |  |

**ΤΕΧΝΙΚΗ ΕΚΘΕΣΗ**

**“ΕΠΙΣΚΕΥΗ ΠΥΡΟΣΒΕΣΤΙΚΟΥ ΣΥΓΚΡΟΤΗΜΑΤΟΣ ΣΤΟ «ΜΠΙΣΤΙ» ΚΟΙΝΟΤΗΤΑΣ ΕΡΜΙΟΝΗΣ ”**

**ΑΙΤΙΟΛΟΓΙΑ**

Η παρούσα τεχνική έκθεση συντάσσεται με σκοπό την επισκευή του πυροσβεστικού συγκροτήματος στο αλσύλλιο «Μπίστι» της Κοινότητας Ερμιόνης το οποίο αποτελείται από είκοσι δύο (22) πυροσβεστικές φωλιές και αντλητικό συγκρότημα.

**ΣΚΟΠΟΣ**

Σκοπός της παρούσας τεχνικής έκθεσης είναι η πυρασφάλεια του αλσυλλίου.

**ΑΝΤΙΚΕΙΜΕΝΟ**

Αντικείμενο της παρούσας τεχνικής έκθεσης είναι :

ΗΛΕΚΤΡΟΛΟΓΙΚΕΣ ΕΡΓΑΣΙΕΣ

* Η ανόρυξη αντλιών -40hp
* Η αντικατάσταση ρουλεμάν
* Η αντικατάσταση της περιέλιξης της αντλίας
* Το γενικό σέρβις της μηχανής (αντικατάσταση λαδιών, φίλτρα πετρελαίου, φίλτρα αέρα, έλεγχος βαλβίδων κ.τλ)
* Η αντικατάσταση των πιεζοστατών
* Ο έλεγχος του ηλεκτρολογικού πίνακα
* Η καθέλκυση αντλιών και η σύνδεση όλων των ηλεκτρολογικών στοιχείων
* Οι δοκιμές του δικτύου και των αντλιών

ΥΔΡΑΥΛΙΚΕΣ ΕΡΓΑΣΙΕΣ

* Αποξίλωση παλαιάς βάνας σε κάθε πυροσβεστικό κρουνό-22 τεμ.
* Κατασκευή σπειρώματος και τοποθέτηση τμήματος αγωγού γαλβανιζέ 2” -22 τεμ.
* Προμήθεια και τοποθέτηση γωνίας γαλβανιζέ 2” -είσοδος προς πυροσβεστική φωλιά -22 τεμ.
* Τοποθέτηση πυροσβεστικής φωλιάς -22 τεμ.- *οι 22 πυροσβεστικές φωλιές είναι δωρεά ιδιώτη*
* Προμήθεια και τοποθέτηση κρουνού πυρόσβεσης 2” εντός της πυροσβεστικής φωλιάς-22τεμ.
* Προμήθεια και τοποθέτηση ρακόρ πυρόσβεσης σε κάθε βάνα για τη σύνδεση με τον πυροσβεστικό σωλήνα(μάνικα)-22τεμ.

Τα τεχνικά χαρακτηριστικά της αντλίας και των προς αντικατάστασή υλικών δεν είναι γνωστά.

**ΓΕΝΙΚΑ**

Οι ηλεκτρολογικές εργασίες προβλέπεται να γίνουν από εξειδικευμένο ηλεκτρολόγο με άδεια σε ισχύ και να πληρούνται οι προϋποθέσεις άσκησης επαγγελματικής δραστηριότητας.

Σε περίπτωση που τις εργασίες τις εκτελεί τεχνίτης θα βρίσκεται υπό την συνεχή καθοδήγηση αρχιτεχνίτη. Ο αρχιτεχνίτης εκτελεί αυτοτελώς δραστηριότητες, υπό τις οδηγίες εργοδηγού ή μηχανικού.

Οι υδραυλικές εργασίες θα γίνουν από αδειούχο υδραυλικό.

Ο ανάδοχος οφείλει να καταγράψει όλα τα χαρακτηριστικά του πυροσβεστικού συγκροτήματος και να τα παραδώσει στην τεχνική υπηρεσία.

Τα υλικά που θα αντικατασταθούν θα παραδοθούν στο Δήμο.

**ΓΕΝΙΚΕΣ ΠΡΟΔΙΑΓΡΑΦΕΣ –ΠΙΣΤΟΠΟΙΗΤΙΚΑ**

* Όλα τα υλικά θα είναι σύμφωνα με τις Ευρωπαϊκές προδιαγραφές ήτοι θα έχουν τα απαραίτητα πιστοποιητικά CE και ISO.
* Για την εκτέλεση της παρούσας, ισχύουν όλες οι ελληνικές τεχνικές προδιαγραφές όπως ισχύουν κατά τη διάρκεια εκτέλεσης της σύμβασης και όλες οι πρότυπες προδιαγραφές (εθνικές και κοινοτικές), κανονισμοί και πρότυπα σχετικά με το αντικείμενο της παρούσας και τα αναφερόμενα στα δελτίο παραγγελίας.

**ΙΜΟΛΟΓΙΟ**

Σύμφωνα με τον Κανονισμό 213/2008 της Ευρωπαϊκής Επιτροπής, περί κοινού λεξιλογίου για τις δημόσιες συμβάσεις (CPV), η ανωτέρω προμήθεια ταξινομείται με CPV υπό τους κάτωθι αριθμητικούς κωδικούς:

34144213-4 με τίτλο: Πυροσβεστικές αντλίες

35111000-5 με τίτλο: Πυροσβεστικός εξοπλισμός

50413200-5 με τίτλο: Υπηρεσίες επισκευής και συντήρησης εξοπλισμού πυρόσβεσης

Στις τιμές μονάδας του ενδεικτικού προϋπολογισμού περιλαμβάνονται οι παρακάτω δαπάνες:

* Η διάθεση του απαιτούμενου προσωπικού, μέσων για την καλή εκτέλεση της παρούσας.
* Κάθε δαπάνη, ακόμα και αν δεν κατονομάζεται ρητά, αλλά είναι απαραίτητη για την πλήρη και έντεχνη εκτέλεση της προμήθειας.
* Οι δαπάνες στα υλικά και τον εξοπλισμό από φόρους, τέλη, δασμούς, ειδικούς φόρους, κρατήσεις και οποιεσδήποτε άλλες νόμιμες επιβαρύνσεις που θα ισχύουν.
* Οι δαπάνες μισθών, ημερομισθίων, υπερωριών, ασφαλίσεων και όλων των λοιπών σχετικών επιβαρύνσεων που προβλέπονται από την ισχύουσα Νομοθεσία, του κάθε είδους προσωπικού.
* Οι δαπάνες για κάθε είδους ασφαλίσεις (εργασιακή, μεταφορών, μηχανημάτων, προσωπικού, κ.λπ.)
* Οι ευθύνες έναντι οποιασδήποτε βλάβης σε τρίτους, πρόσωπα, εγκαταστάσεις, ιδιοκτησίες, κ.λπ. και οι δαπάνες αποκατάστασης οποιαδήποτε βλάβης πραγματοποιηθεί με υπαιτιότητα του αναδόχου.
* Η τήρηση όλων των πτυχίων, διπλωμάτων, αδειών που απαιτούνται για την εκτέλεση της εργασίας και των συμπληρωματικών εργασιών, όπως προβλέπεται από την ισχύουσα νομοθεσία.

**ΠΕΡΙΓΡΑΦΗ ΠΡΟΫΠΟΛΟΓΙΣΜΟΥ**

Προϋπολογίζεται ότι για τη **ΕΠΙΣΚΕΥΗ ΠΥΡΟΣΒΕΣΤΙΚΟΥ ΣΥΓΚΡΟΤΗΜΑΤΟΣ ΣΤΟ «ΜΠΙΣΤΙ» ΚΟΙΝΟΤΗΤΑΣ ΕΡΜΙΟΝΗΣ** δε θα ξεπεραστεί το ποσό των

* **3.720,00€** (τρείς χιλιάδες επτακόσια είκοσι ευρώ) συμπεριλαμβανομένου του Φ.Π.Α. για τις ηλεκτρολογικές εργασίες και
* **3.500,00€** (τρείς χιλιάδες πεντακόσια ευρώ)συμπεριλαμβανομένου του Φ.Π.Α. για τις υδραυλικές εργασίες

θα καλυφθεί από πιστώσεις στον προϋπολογισμό του 2020 του Δήμου Ερμιονίδας (σύνολο 7.2220,00€ συμπεριλαμβανομένου του Φ.Π.Α.) και συγκεκριμένα στον Κ.Α. :35-6262.002 του με τίτλο: **ΕΠΙΣΚΕΥΗ ΠΥΡΟΣΒΕΣΤΙΚΟΥ ΣΥΓΚΡΟΤΗΜΑΤΟΣ ΣΤΟ «ΜΠΙΣΤΙ» ΚΟΙΝΟΤΗΤΑΣ ΕΡΜΙΟΝΗΣ**

|  |  |  |
| --- | --- | --- |
|  ΣΥΝΤΑΧΘΗΚΕ 03-06-2020 |  | ΘΕΩΡΗΘΗΚΕ03-06-2020Η προϊσταμένη |
|  |  |  |
| Αντωνιάδου ΔέσποιναΜηχανολόγος Μηχανικός Τ.Ε. |  | Σουσάνα Καρανικόλα,Πολιτικός Μηχανικός Π.Ε. |

**ΕΣΩΤΕΡΙΚΗ ΔΙΑΝΟΜΗ:**

Τ.Υ./ ΦΑΚΕΛΟΣ ΛΙΣΤΑΣ ΤΕ- ΜΕΛΕΤΩΝ 2020